projecte-aina/catalan_government_crawling huggingface dataset:
L'article 10.j) de la Llei 15/1990, de 9 de juliol, d'ordenació sanitària de Catalunya, estableix que correspon al Departament de Salut la competència per aprovar els preus i les tarifes per a la prestació i la concertació de serveis, així com per modificar-los i revisar-los.
Els contractes administratius que el Servei Català de la Salut ha adjudicat per a la prestació dels serveis d'atenció integral a l'acondroplàsia, altres displàsies i trastorns del creixement estableixen que, en cas de pròrroga, les tarifes es poden actualitzar en funció de l'actualització de les tarifes màximes que estableixi l'ordre corresponent del Departament de Salut.
Per tot això, a proposta del Consell de Direcció del Servei Català de la Salut i d'acord amb el que preveu l'article 10.j) de la Llei 15/1990, de 9 de juliol, d'ordenació sanitària de Catalunya,
Establir per a l'any 2020 les tarifes màximes corresponents als serveis d'atenció integral a l'acondroplàsia, altres displàsies i trastorns del creixement que contracti el Servei Català de la Salut, en la forma i la quantia que es determinen a l'annex d'aquesta Ordre.
L'any 2020, les tarifes dels contractes administratius adjudicats pel Servei Català de la Salut per a la prestació dels serveis d'atenció integral a l'acondroplàsia, altres displàsies i trastorns del creixement que eren d'aplicació el 31 de desembre de 2019 s'han d'actualitzar en el mateix percentatge de variació que hi ha entre les tarifes vigents el 31 de desembre de 2019 i les tarifes aprovades en aquesta Ordre.
L'aplicació de les tarifes màximes establertes en aquesta Ordre es retrotrau a l'1 de gener de 2020.
L'actualització de les tarifes a què fa referència la disposició addicional única és d'aplicació a partir de la data en què, d'acord amb la normativa vigent i els contractes subscrits, sigui aplicable la revisió de preus.
Hospital de dia: 327,36 € per sessió
Elongació bilateral de tíbies, fèmurs i húmers amb fixador extern (FE): 23.003,39 € per elongació
Elongació bilateral de tíbies, fèmurs i húmers amb fixador extern (FE) i clau endomedul·lar: 30.039,13 € per elongació
Elongació bilateral de tíbies, fèmurs i húmers amb clau autoexpandible: 40.758,33 € per elongació
Intervenció correctora major amb material: 20.107,84 € per intervenció
Intervenció correctora major sense material: 12.064,71 € per intervenció
Osteotomia correctora: 13.572,81 € per intervenció
Intervenció correctora menor amb material: 7.037,74 € per intervenció
Intervenció correctora menor sense material: 2.513,49 € per intervenció
Suplement per complicacions postquirúrgiques amb estada a la UVI: 10.053,93 € per cas
Els contractes i convenis que hagi de subscriure el Servei Català de la Salut per tal de gestionar serveis assistencials s'han d'ajustar a les previsions del Decret 66/2010, de 25 de maig, pel qual es regula l'establiment dels convenis i contractes de gestió de serveis assistencials en l'àmbit del Servei Català de la Salut.
El Servei Català de la Salut, de conformitat amb el Decret 196/2010, de 14 de desembre, del sistema sanitari integral d'utilització pública de Catalunya (SISCAT), durant l'any 2013 ha continuat prioritzant la preparació dels convenis de vinculació amb els titulars dels centres de la xarxa de centres d'internament d'utilització pública de Catalunya, de manera que encara no s'ha pogut tancar per complet la revisió i reordenació d'una part dels convenis, contractes i autoritzacions administratives que actualment estan prorrogats fins al 31 de desembre de 2013, mitjançant el Decret 152/2012, de 20 de novembre, pel qual es prorroga la vigència de determinats contractes per a la prestació de serveis sanitaris per a l'any 2013.
D'acord amb això, s'ha fet palesa la necessitat de prorrogar, com a màxim fins al 31 de desembre de 2014, determinats convenis, contractes o autoritzacions administratives subscrits per a la prestació d'activitats sanitàries previstes a l'article 8 de la Llei 15/1990, de 9 de juliol, d'ordenació sanitària de Catalunya, activitats a què feia referència l'article 4.1.e) del Decret 345/2001, de 24 de desembre, i a què actualment fa referència l'article 3.f) del Decret 66/2010, de 25 de maig, que estan pendents de l'adaptació al dit Decret 66/2010, de 25 de maig.
Finalment, com sigui que l'actual pròrroga d'aquests contractes finalitza el 31 de desembre de 2013, cal que el Decret entri en vigor l'endemà de la publicació.
Per tot això, a proposta del conseller de Salut, i amb la deliberació prèvia del Govern,
Els convenis i contractes subscrits pel Servei Català de la Salut amb les entitats corresponents per a la prestació d'activitats sanitàries que preveu l'article 8 de la Llei 15/1990, de 9 de juliol, d'ordenació sanitària de Catalunya, a les quals fa referència l'article 3.f) del Decret 66/2010, de 25 de maig, pel qual es regula l'establiment dels convenis i contractes de gestió de serveis assistencials en l'àmbit del Servei Català de la Salut, així com les autoritzacions administratives atorgades amb aquesta mateixa finalitat, es prorroguen fins que se subscriguin els nous convenis o contractes, d'acord amb el procediment que estableix l'esmentat Decret 66/2010, de 25 de maig.
En tot cas, aquesta pròrroga s'estableix fins al 31 de desembre de 2014, com a màxim, amb els paràmetres de contractació vigents mentre no s'aprovi el pressupost corresponent a l'exercici de 2014.
Aquest Decret entra en vigor l'endemà de la publicació en el Diari Oficial de la Generalitat de Catalunya.
Barcelona, 3 de desembre de 2013
Subdirecció General d'Administració
Àrea de Contractació i Patrimoni
Unitat de Contractació d'Anuncis del DOGC
Subdirecció General de Coordinació
Àrea de Producció i Serveis Editorials
Unitat de Promoció dels Serveis Editorials
Servei d'Anàlisi i Difusió Jurídica
Unitat de Base de Dades del DOGC
LLEI 24/1987, de 28 de desembre, de creació de l'Entitat Autònoma del Diari Oficial i de Publicacions de la Generalitat de Catalunya.
ORDRE VEH/176/2019, de 27 de setembre, per la qual es regulen diversos aspectes relatius a la publicació de la llista de deutors tributaris a l'Agència Tributària de Catalunya amb les condicions que preveu l'article 95.bis de la Llei 58/2003, de 17 de desembre, general tributària.
REIAL DECRET 1405/2007, de 29 d'octubre, sobre traspàs de funcions i de serveis de l'Administració de l'Estat a la Generalitat de Catalunya relatives a l'assignació de l'ISBN (Internacional Standard Book Number) i de l'ISSN (International Standard Serial Number)
DECRET 150/2012, de 20 de novembre, de reestructuració de l'Entitat Autònoma del Diari Oficial i de Publicacions de la Generalitat de Catalunya.
DECRET 5/2008, de 21 de gener, pel qual s'assignen al Departament de Cultura i Mitjans de Comunicació les funcions i els serveis traspassats a la Generalitat de Catalunya relatius a l'assignació de l'ISBN (International Standard Book Number) i de l'ISSN (International Standard Serial Number).
DECRET 96/1981, de 26 de febrer, autoritzant el Conseller d'Indústria i Energia a formalitzar contractes d'impressió i distribució de publicacions del seu Departament.
DECRET 22/1981, de 5 de febrer, autoritzant el Conseller de Treball a formalitzar contractes d'impressió i distribució de publicacions del seu Departament.
DECRET 7/1981, de 8 de gener, autoritzant el Conseller d'Agricultura, Ramaderia i Pesca a formalitzar contractes de distribució de publicacions del seu Departament.
DECRET 108/1980, de 13 de juny, autoritzant el Conseller de Sanitat i Seguretat Social a formalitzar contractes de distribució de publicacions del seu Departament.
ORDRE GRI/72/2015, de 2 d'abril, per la qual s'aproven les bases reguladores de les subvencions per a actuacions destinades a fomentar la cultura religiosa en la societat catalana, promoure el diàleg interreligiós com a eina per a la convivència i la tolerància i difondre la realitat i l'actualitat religiosa, i per a l'edició de llibres de temàtica relacionada amb el fet religiós, i s'obre la convocatòria per a l'any 2015.
ORDRE GRI/64/2014, de 7 de març, per la qual s'aproven les bases reguladores de les subvencions per a actuacions destinades a fomentar la cultura religiosa en la societat catalana, promoure el diàleg interreligiós com a eina per a la convivència i la tolerància i difondre la realitat i l'actualitat religiosa, i per a l'edició de llibres de temàtica relacionada amb el fet religiós, i s'obre la convocatòria per a l'any 2014.
ORDRE GRI/365/2012, de 12 de novembre, per la qual es modifica l'Ordre GRI/5/2012, de 19 de gener, per la qual s'aproven les bases reguladores de les subvencions per a projectes, activitats, estudis i publicacions destinats a fomentar la relació entre les entitats religioses i la societat catalana, i s'amplia el termini per justificar les subvencions.
D'acord amb això, mitjançant successives ordres del Departament de Salut, s'ha sectoritzat l'atenció primària de salut a Catalunya amb l'establiment d'àrees bàsiques de salut.
No obstant això, per raons tècniques i de planificació, actualment es fa aconsellable alterar la delimitació territorial l'Àrea Bàsica de Salut Castelldefels.
Atès que la proposta de modificació de desdoblament de l'Àrea Bàsica de Salut Castelldefels en dues noves àrees bàsiques de salut es va sotmetre a informació pública mitjançant l'Edicte de 26 de novembre de 2003 (DOGC núm. 4024, de 4.12.2003), però no es va incloure en l'Ordre SSS/140/2004, de 19 d'abril (DOGC núm. 4128, de 7.5.2004), perquè era necessària la prèvia posada en funcionament d'un nou centre d'atenció primària en Castelldefels, fet que es produirà l'1 de novembre d'aquest any; en conseqüència, a l'empara de les facultats que m'atorguen l'article 12 de la Llei 13/1989, de 14 de desembre, i la disposició final 7 del Decret 84/1985, de 21 de març,
Se suprimeix l'Àrea Bàsica de Salut Castelldefels, la delimitació actual de la qual estava establerta en l'Ordre de 30 de gener de 1997 (DOGC núm. 2333, de 18.2.1997).
Es creen les àrees bàsiques de salut Castelldefels-1 i Castelldefels-2, amb l'abast i els límits territorials següents:
Àrea Bàsica de Salut Castelldefels-1
Comprendrà l'àmbit territorial del municipi de Castelldefels integrat pels barris de Can Roca, Vista Alegre, Castell i Centre.
Àrea Bàsica de Salut Castelldefels-2
Comprendrà l'àmbit territorial del municipi de Castelldefels integrat pels barris de Montemar, Bellamar, Poal, Baixador, Llumenetes, Pineda, Botigues, Marisol, Can Rabadà i Gran Via Mar, i l'àmbit territorial del nucli de les Botigues de Sitges (pertanyent al municipi de Sitges).
A aquest efecte, s'han de tramitar d'ofici els expedients corresponents, d'acord amb la normativa vigent, que ha de resoldre el Departament de Salut amb l'audiència prèvia de les persones interessades.
Les àrees bàsiques de salut a què fa referència aquesta Ordre seran objecte de les adaptacions oportunes en els límits i l'abast com a conseqüència de l'alteració de les circumstàncies que n'han determinat la delimitació.
Aquestes adaptacions s'han de tramitar amb subjecció als mateixos requisits exigits per a la seva creació.
Les àrees bàsiques de salut que preveu aquesta Ordre, les adaptacions necessàries i les modificacions ulteriors s'han d'ajustar, en tot moment, a l'ordenació territorial de Catalunya.
Es faculta el director o la directora del Servei Català de la Salut per dictar les resolucions i prendre les mesures oportunes per a l'execució i el compliment del que preveu aquesta Ordre.
D'acord amb això, mitjançant successives ordres del Departament de Sanitat i Seguretat Social s'ha procedit a la sectorització de l'atenció primària de salut a Catalunya amb l'establiment d'àrees bàsiques de salut.
No obstant això, per raons tècniques i de planificació, es fa aconsellable actualment alterar la delimitació territorial d'algunes d'aquestes àrees.
Atès que s'ha sotmès la proposta a informació pública mitjançant l'Edicte de 20 d'abril de 2001 (DOGC núm. 3377, de 27.4.2001), i vistes les al·legacions formulades;
Es modifica la delimitació territorial de les àrees bàsiques de salut que figuren a l'annex d'aquesta Ordre, que passen a tenir l'abast i els límits territorials que s'hi especifiquen.
D'acord amb el que preveuen l'article 3.3 i la disposició transitòria 5 del Decret 84/1985, de 21 de març, s'han de reestructurar els partits mèdics integrats a les àrees bàsiques de salut a què fa referència aquesta Ordre per tal d'adaptar-los a la nova ordenació.
A aquest efecte, s'han de tramitar d'ofici els expedients corresponents, d'acord amb la normativa vigent, que ha de resoldre el Departament de Sanitat i Seguretat Social, amb l'audiència prèvia dels interessats.
—1 Les àrees bàsiques de salut a què fa referència aquesta Ordre seran objecte de les oportunes adaptacions en els seus límits i el seu abast com a conseqüència de l'alteració de les circumstàncies que n'han determinat la delimitació.
—2 Les àrees bàsiques de salut que preveu aquesta Ordre, les adaptacions necessàries i les modificacions ulteriors s'han d'ajustar, en tot moment, a l'ordenació territorial de Catalunya.
Mentre no es constitueixin els equips d'atenció primària corresponents a les àrees bàsiques de salut l'àmbit territorial de les quals modifica aquesta Ordre, els funcionaris dels cossos de metges i practicants titulars amb nomenament interí o en propietat i adscripció als partits mèdics afectats per la nova ordenació continuaran exercint les seves funcions amb l'obligació d'assistir la població adscrita, sens perjudici de la seva integració ulterior en l'equip corresponent, en els termes que preveu el Decret 84/1985, de 21 de març, i les disposicions dictades per al seu desplegament.
—1 Es faculta el director del Servei Català de la Salut per dictar les resolucions i prendre les mesures oportunes per a l'execució i el compliment del que preveu aquesta Ordre.
—2 Aquesta Ordre entrarà en vigor l'endemà que sigui publicada al DOGC.
Àrea Bàsica de Salut Alt Camp Oest.
Delimitada fins ara per l'Ordre de 16 d'agost de 1993 (DOGC núm. 1794, de 8.9.1993).
Comprèn l'àmbit territorial dels municipis d'Alcover, el Milà, Mont-ral, la Riba i Vilaverd.
Àrea Bàsica de Salut Valls Urbà.
Delimitada fins ara per l'Ordre de 12 de març de 1987 (DOGC núm. 820, de 25.3.1987).
Comprèn l'àmbit territorial dels municipis de la Masó, Vallmoll i Valls.
Per Decret de 7 de gener de 1980 s'aprovà el Mapa Sanitari de Catalunya, que incloïa el recompte i la valoració de les instal·lacions sanitàries existents.
Alhora, s'adjuntava un projecte de territorialització que podria servir com a element de treball en el moment en què el Parlament de Catalunya establís la divisió territorial i sanitària del país.
Amb els traspassos de competències que s'han produït des d'aquella data es planteja la necessitat de mantenir actualitzat el recompte i la valoració de les instal·lacions sanitàries i de desplegar i aprofundir un projecte sanitari d'equipaments que s'adeqüi a les necessitats existents i prevegi la seva evolució a curt i mitjà termini.
Atès que el desplegament del Mapa Sanitari de Catalunya haurà de ser la base d'actuacions de la Generalitat en l'àmbit de les seves competències sanitàries;
Atès que per Decret de 7 de gener de 1980 s'autoritzava el conseller de Sanitat i Seguretat Social per dictar les Ordres i prendre les mesures necessàries per al seu desplegament i execució;
Atès el que preveuen les disposicions finals dels Decrets 183/1981, de 2 de juliol, i 118/1982 de 6 de maig;
Vist el que disposa el Reglament de Règim Interior de la Generalitat, aprovat per Decret de 18 de març de 1978,
Article primer.- Que s'iniciïn els treballs de desplegament del Mapa Sanitari de Catalunya, que constituiran la base per a la planificació sanitarioassistencial de caire general, així com per a les futures realitzacions sanitàries.
Article segon.- Els treballs de desplegament del Mapa Sanitari es realitzaran per àmbits territorials operatius que seran determinats per la Direcció General d'Assistència Sanitària d'acord amb les finalitats de l'estudi.
Article tercer.- Els treballs de desplegament inclouran:
Article quart.- Els treballs de desplegament es desenvoluparan a partir de l'entrada en vigor de la present Ordre i hauran d'estar acabats el 31 de desembre de 1983.
Única.- Durant el període a què fa referència l'article 4 d'aquesta Ordre, l'atorgament de les autoritzacions per a la creació, construcció, modificació o supressió de centres, serveis i establiments sanitaris, regular en els Decrets 183/1981, de 2 de juliol, i 118/1982, de 6 de maig, es realitzarà d'acord amb el que estableix l'article 1.3 d'aquest darrer Decret i del gradual desplegament del Mapa Sanitari de Catalunya, regulat per la present Ordre.
Primera.- Es faculta el director general d'Assistència Sanitària per dictar les resolucions i prendre les mesures adients amb relació a l'execució de la present Ordre.
Segona.- Aquesta Ordre entrarà en vigor l'endemà de la seva publicació al Diari Oficial de la Generalitat.
Sistema Bibliotecari de Catalunya
Accés a la informació bibliogràfica
Consell Rector: composició i funcions
Declaració de fons d'interès nacional
Efectes de la declaració de fons d'interès nacional
Patrimoni bibliogràfic de les biblioteques públiques de titularitat estatal
Definició del Sistema de Lectura Pública
Integració d'una biblioteca en el Sistema de Lectura Pública
Condicions i efectes de la integració d'una biblioteca en el Sistema de Lectura Pública
Inspecció del Sistema de Lectura Pública
Catàleg Col·lectiu de la Lectura Pública
Organització del Sistema de Lectura Pública de Catalunya
Competències de les diferents administracions públiques
Competències de les entitats locals
Biblioteques universitàries, dels centres d'ensenyament no universitari i especialitzades
Biblioteques dels centres d'ensenyament no universitari
Transferència de serveis de les diputacions provincials
Transferències de la Generalitat a les comarques
Termini d'elaboració del Mapa de la Lectura Pública
Integració d'ofici en el Sistema de Lectura Pública
Dependència funcional dels funcionaris adscrits a biblioteques públiques
Regulació del Consell de Biblioteques
Serveis regionals de suport a la lectura pública
D'acord amb l'article 24 de la Llei 4/1993, de 18 de març, del sistema bibliotecari de Catalunya, el Departament de Cultura ha de portar un registre actualitzat de les biblioteques que constitueixen el Sistema de Lectura Pública.
De conformitat amb el que disposa l'article 23 de la Llei esmentada, formen part del Sistema de Lectura Pública totes les biblioteques públiques de titularitat pública; totes les biblioteques públiques de titularitat privada que s'integrin al Sistema; les biblioteques de titularitat estatal gestionades per la Generalitat, i les biblioteques dels centres d'ensenyament no universitari que s'integrin al Sistema de Lectura Pública, d'acord amb el que disposa l'apartat 2 de l'article 23 de la Llei 4/1993.
A aquest efecte, i atesa la proposta de la Direcció General de Cooperació Cultural,
Resolc:.1 Endegar el Registre de les biblioteques del Sistema de Lectura Pública, en el qual s'han d'inscriure les biblioteques a què fa referència l'article 23 de la Llei 4/1993, de 18 de març, del sistema bibliotecari de Catalunya..2 El Registre de les biblioteques del Sistema de Lectura Pública ha de contenir les dades bàsiques de les biblioteques que s'hi integren..3 El Departament de Cultura ha de fer públiques les dades del Registre de les biblioteques del Sistema de Lectura Pública a la pàgina corresponent de la Generalitat de Catalunya a Internet, les quals s'han d'actualitzar periòdicament..4 Donar publicitat d'aquesta Resolució al Diari Oficial de la Generalitat de Catalunya.
La Universitat Politècnica de Catalunya ha sol·licitat al Departament d'Economia i Coneixement la creació de l'Institut Universitari de Recerca en Dinàmica Fluvial i en Enginyeria Hidrològica (FLUMEN), com a institut universitari de recerca de titularitat mixta entre el Centre Internacional de Mètodes Numèrics en Enginyeria (CIMNE) i la Universitat Politècnica de Catalunya, per desenvolupar activitats relacionades amb la recerca, l'assessorament, la formació i la transferència de tecnologia.
El CIMNE fou creat mitjançant el Decret 150/1987, de 13 de març, de constitució del Consorci Centre Internacional de Mètodes Numèrics a l'Enginyeria, com a consorci entre la Generalitat de Catalunya i la Universitat Politècnica de Catalunya, i té personalitat jurídica pública.
En aquest marc, la Universitat Politècnica de Catalunya i el CIMNE van signar un conveni específic de col·laboració, en data 1 de setembre de 2010, per a la creació de l'Institut Universitari de Recerca en Dinàmica Fluvial i en Enginyeria Hidrològica (FLUMEN), com a resultat de la fusió entre el Grup de Recerca Flumen de la Universitat Politècnica de Catalunya i els recursos aportats pel CIMNE.
De conformitat amb la sol·licitud esmentada, d'acord amb el que estableixen la Llei 1/2003, de 19 de febrer, d'universitats de Catalunya; la Llei orgànica 6/2001, de 21 de desembre, d'universitats, i els Estatuts de la Universitat Politècnica de Catalunya, a proposta del Consell de Govern, amb l'informe favorable del Consell Social d'aquesta Universitat, i proposta del director general d'Universitats,
Es crea l'Institut Universitari de Recerca en Dinàmica Fluvial i en Enginyeria Hidrològica (FLUMEN), com a institut universitari de recerca de titularitat mixta, entre el Centre Internacional de Mètodes Numèrics en Enginyeria (CIMNE) i la Universitat Politècnica de Catalunya, amb seu a l'edifici D1 del Campus Nord, Jordi Girona, 1-3, de Barcelona.
L'Institut Universitari de Recerca en Dinàmica Fluvial i en Enginyeria Hidrològica (FLUMEN) té com a objecte desenvolupar activitats de recerca, assessorament, formació i transferència de tecnologia en els camps de la dinàmica fluvial i de l'enginyeria hidrològica.
L'Institut Universitari de Recerca en Dinàmica Fluvial i en Enginyeria Hidrològica (FLUMEN) es regirà per la Llei orgànica 6/2001, de 21 de desembre, d'universitats; la Llei 1/2003, de 19 de febrer, d'universitats de Catalunya; els Estatuts de la Universitat Politècnica de Catalunya; el conveni específic de col·laboració d'1 de setembre de 2010; el seu propi reglament i la resta de normativa vigent que sigui d'aplicació.
b) La vicepresidència primera, que correspon al director o directora general competent en matèria de patrimoni cultural; la vicepresidència segona, que correspon al president o presidenta de l'Institut d'Estudis Catalans, i la vicepresidència tercera, que correspon al director o directora de la Biblioteca de Catalunya.
c) Els vocals següents, nomenats pel conseller o consellera de Cultura: els directors de les diferents unitats de la Biblioteca de Catalunya; quatre vocals a proposta del director o directora general competent en matèria de patrimoni cultural; dos vocals a proposta de l'Institut d'Estudis Catalans; dos vocals a proposta del Consell Interuniversitari; un vocal a proposta de l'Ajuntament de Barcelona, i un vocal a proposta del Col·legi Oficial de Bibliotecaris-Documentalistes de Catalunya.
b) El vice-president primer, que és el director general competent en matèria de biblioteques; el vice-president segon, que és el president de l'Institut d'Estudis Catalans, i el vice-president tercer, que és el director de la Biblioteca de Catalunya.
c) Els vocals següents, nomenats pel conseller de Cultura:
Els directors de les diferents unitats de la Biblioteca de Catalunya.
Quatre vocals a proposta del director general competent en matèria de biblioteques.
Un vocal a proposta de l'Ajuntament de Barcelona.
Un vocal a proposta del Col·legi Oficial de Bibliotecaris-documentalistes de Catalunya.
Té per missió recollir, conservar i difondre la producció bibliogràfica catalana i la relacionada amb l'àmbit lingüístic català, inclosa la producció impresa, periòdica o no, visual i sonora, de cada obra de la qual ha de recollir, com a mínim, un exemplar, qualssevol que en siguin el suport o la tècnica emprats.
Té per missió recollir, conservar i difondre la producció bibliogràfica catalana i la relacionada amb l'àmbit lingüístic català, inclosa la producció impresa, periòdica o no, visual i sonora, de cada obra de la qual ha de recollir dos exemplars, almenys, qualssevol que en siguin el suport o la tècnica emprats.